EkBass/fiwiki-20250220-pages-articles huggingface dataset:
Levi LaVallee

Levi LaVallee (s. 31. elokuuta 1982) on yhdysvaltalainen moottorikelkkakilpailija. Hän on voittanut Winter X Gamesissa kultaa neljässä eri lajissa. LaVallee voitti vuonna 2004 Winter X Games -kultaa hillcrossissa. Aspenissa 2008 LaVallee voitti kultaa Speed & Stylessa. Vuoden 2009 X Gamesissä LaVallee sijoittui toiseksi yritettyään ensimmäisenä tuplabackflippiä moottorikelkalla. Hänen silloinen hyppynsä oli korkeimmillaan n. 15 metrissä, joka on monta metriä korkeammalla kuin missä Travis Pastrana käy tehdessään tuplabackflipin motocrosspyörällä. LaVallee ei kuitenkaan onnistunut tempussa täysin, sillä hänen hyppynsä oli liian pitkä ja hän laskeutui tasaiselle eikä lähes kymmenen metriä taempana olleeseen alastulorinteeseen. LaVallee selvisi alastulossa vammoitta, vaikka lensi pois kelkan päältä. LaVallee on sanonut, ettei yritä temppua toista kertaa. LaVallee hyppäsi moottorikelkalla pituuden maailmanennätyksen valmistautuessaan vuoden 2010 Red Bull New Year: No Limits -tapahtumaan. Hypyn pituus oli 110 metriä. Hyppy tehtiin Californiassa. Tämän jälkeen hän loukkaantui harjoituksissaan vakavasti.Vuoden 2011 uudenvuodenyönä LaValleen on tarkoitus hypätä vierekkäin freestyle motocrosskuski Robbie Maddisonin kanssa pituus ennätys rikki samassa Red Bull New Year: No Limits tapahtumassa. ==Lähteet== ==Aiheesta muualla== * Virallinen sivusto * LaValleen profiili Red Bullin sivuilla Luokka:Yhdysvaltalaiset moottoriurheilijat Luokka:Vuonna 1982 syntyneet Luokka:Elävät henkilöt
Daniele Cacia

Daniele Cacia (s. 23. elokuuta 1983 Catanzaro) on italialainen jalkapalloilija, pelipaikaltaan hyökkääjä. Hän pelasi suurimman osan vuonna 2022 päättyneestä pelaajaurastaan Serie B:ssä. Hän edusti Serie A:ssa vuoden 2008 alkupuoliskolla Fiorentinaa, kaudella 2008–2009 Lecceä ja kaudella 2013–2014 Hellas Veronaa. Cacia aloitti seurajoukkueuransa Piacenzassa, jossa hän pelasi ensimmäisen Serie B -ottelunsa maaliskuussa 2001. Sen jälkeen hän on edustanut useita eri seuroja, pisimpään kahden kauden ajan Hellas Veronaa 2012–2014 ja Ascolia 2015–2017. Hän oli joukkueensa paras maalintekijä Piacenzassa kausilla 2005–2006 ja 2006–2007. Kaudella 2012–2013 hän oli 24 maalillaan Hellas Veronan pelaajana Serie B:n paras maalintekijä. Cacia pelasi Italian alle 17- ja alle 19-vuotiaiden maajoukkueissa. == Lähteet == Luokka:Italialaiset jalkapalloilijat Luokka:Vuonna 1983 syntyneet Luokka:Elävät henkilöt
Japaninkellukka

Japaninkellukka (Geum macrophyllum) on Itä-Aasiassa ja Pohjois-Amerikassa kasvava, monivuotinen keltakukkainen kasvi. Euroopassa lajia viljellään koristekasvina. == Ulkonäkö ja koko == 220px|thumb|vasen|Japaninkellukan hedelmä. 220px|thumb|vasen|Japaninkellukka. Japaninkellukka kasvaa 40–100 cm korkeaksi. Varsi on pehmeä- ja keltakarvainen. Lehdet ovat väriltään kirkkaanvihreitä. Maanrajassa olevat ruusukelehdet ovat pysyviä ja pitkäruotisia. Sivulehdykät ovat pieniä, erikokoisia ja pitkävälisiä, päätölehdykkä on hyvin iso, sahalaitainen ja muodoltaan herttamainen tai munuaismainen. Varsilehtien lapa on sormijakoinen tai -osainen ja 3–5-liuskainen. Lehden päätölehdykkä on paljon muita lehdyköitä suurempi. Lehtiruotien tyvellä olevat korvakkeet ovat suikeita tai tasasoukkia ja kaksiliuskaisia. Kirkkaankeltaiset kukat ovat noin 2 cm leveitä. Japaninkellukka kukkii Suomessa heinä-elokuussa. Hedelmistö on muodoltaan pitkänomainen. Koukkukärkiset pähkylät leviävät takertumalla ihmisiin ja eläimiin.Retkeilykasvio 1998, s. 250. == Levinneisyys == Japaninkellukka kasvaa luonnonvaraisena Koillis-Aasiassa ja Pohjois-Amerikassa.Den virtuella floran: Amerikansk nejlikrot Viitattu 15.12.2010. Suomessa japaninkellukkaa on tavattu villiintyneenä puutarhakarkulaisena harvakseltaan Oulun korkeudelle saakka. Eniten esiintymiä on pääkaupunkiseudulta.Lampinen, R. & Lahti, T. 2010: Kasviatlas 2009: Japaninkellukan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 15.12.2010. == Elinympäristö == Suomessa japaninkellukka esiintyy joskus viljelykarkulaisena tai -jäänteenä puutarhoissa, puistoissa, ojissa ja pientareilla. == Käyttö == Japaninkellukkaa viljellään koristekasvina. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2020: Japaninkellukan levinneisyys Suomessa *Pohjolan kasvien pauloissa: Geum macrophyllum - japaninkellukka *ITIS: Geum macrophyllum *United States Department of Agriculture (USDA): Geum macrophyllum Luokka:Kellukat
Tappajatomaatit

Tappajatomaatit (aiemmin Joey Luumäki & Tappajatomaatit ) on suomalainen ramopunk-yhtye. Yhtye aloitti vuonna 2008. Ensimmäinen ep julkaistiin vuonna 2009 ja ensimmäinen albumi Villi itä vuonna 2010. Yhtye lyhensi nimensä nykymuotoon elokuussa 2011. Vuodesta 2017 alkaen ovat Tappajatomaattien rytmiryhmän muodostaneet Zen Café -yhtyeen basisti Kari Nylander ja Juliet Jonesin Sydän -yhtyeen rumpali Jussi Parkkonen. Tappajatomaattien toisen pitkäsoiton, Mustan aukon paluu -LP:n julkaisi Hiljaiset Levyt -yhtiö marraskuussa 2019. == Diskografia == * * * == Aiheesta muualla == * Tappajatomaatit Hiljaiset Levyt -levy-yhtiön sivustolla * Joey Luumäki & Tappajatomaatit Ramopunk.com -sivustolla * == Lähteet == * === Viitteet === Luokka:Suomalaiset punkyhtyeet
Villi itä

Villi itä on Joey Luumäki & Tappajatomaatit -yhtyeen ensimmäinen studioalbumi. == Kappaleet == # # # # # # # # # # # # # # # # (sisältää piiloraidan) == Arviot == * Soundi: Soundi == Lähteet == Luokka:Vuoden 2010 esikoisalbumit Luokka:Suomalaiset punkalbumit
Preăh Vihéar

Preăh Vihéar tai Preah Vihear on yksi Kambodžan 24 maakunnasta. Se sijaitsee maan pohjoisosassa rajautuen pohjoisessa Dângrêk-vuoriin sekä Thaimaan ja Laosin rajaan. Preah Vihear on kooltaan Kambodžan kolmanneksi suurin maakunta (13 788 km2) ja sen asukasluku oli vuoden 2008 väestönlaskennassa 170 852. Maakunta jakaantuu seitsemään piirikuntaan. Unescon maailmanperintöluetteloon kuuluva Prasat Preah Vihearin muinainen temppeli sijaitsee maakunnan pohjoisosassa aivan Thaimaan rajan tuntumassa. == Lähteet == == Aiheesta muualla == Luokka:Kambodžan maakunnat
Tonight (I’m Fuckin’ You)

"Tonight (I'm Fuckin' You)" (sensuroitu versio "Tonight (I'm Lovin' You)") on viides single laulaja Enrique Iglesiasin yhdeksänneltä studioalbumilta Euphoria. Iglesias esittää kappaleen yhdessä rap-artisti Ludacrisin ja kappaleen tuottaneen DJ Frank E:n kanssa. Tonight julkaistiin Euphoria- albumilla vain Ranskassa, sielläkin vain erikoispainoksessa. Single julkaistiin Yhdysvalloissa radiosoittoon 1. marraskuuta ja internetissä ladattavaksi 22. marraskuuta 2010. CD-singlenä se on tarkoitus julkaista Isossa-Britanniassa alkuvuodesta 2011. Kappaleen virallisessa remix-versiossa Ludacrisin tilalla esiintyy Pitbull. Kappaleen musiikkivideota kuvattiin Los Cabosissa Meksikossa ja Los Angelesissa Yhdysvalloissa. Ensimmäinen kuvakaappaus videosta julkaistiin Iglesiasin Facebook-sivulla 9. joulukuuta ja ensimmäinen traileri 12. joulukuuta. Valmis video julkaistiin Iglesiasin YouTube-kanavalla 22. joulukuuta. == Kappaleet == Digitaalinen lataus: # Tonight (I'm Fuckin' You) (feat. Ludacris & DJ Frank E) – 3:51 Digitaalinen lataus (sensuroitu): # Tonight (I'm Lovin' You) (feat. Ludacris & DJ Frank E) – 3:51 CD-single (Iso-Britannia): # Tonight (I'm Lovin' You) (feat. Ludacris & DJ Frank E) – 3:51 # Tonight (I'm Lovin' You) (Chuckie Remix) (feat. Pitbull) – 5:41 Luokka:Vuoden 2010 kappaleet Luokka:Enrique Iglesiasin kappaleet Luokka:Ludacrisin kappaleet
Miroslav Blaťák

Miroslav Blaťák (s. 25. toukokuuta 1982 Zlín, Tšekkoslovakia) on tšekkiläinen jääkiekkoilija, pelipaikaltaan puolustaja. Hän edustaa KHL-seura Salavat Julajev Ufaa. ==Ura== Blaťák on kotikaupunkinsa seuran PSG Zlínin kasvatti. Hän pelasi ensimmäiset ottelussa Extraligassa kaudella 2000–2001, jolloin hän oli mukana kahdeksassa ottelussa tehoin 0+2=2. Detroit Red Wings varasi Blaťákin neljännellä kierroksella numerolla 129 vuoden 2001 NHL:n varaustilaisuudessa. Seuraavalla kaudella hän pääsi pelaamaan jo 39 peliä tehoin 4+7=11 ja oli mukana myös pudotuspeleissä. Kaudella 2003–2004 Blaťák voitti sarjan pääsarjamestaruuden. Hän pelasi seurassa vielä kaksi kautta. Kaudeksi 2006–2007 Blaťák siirtyi ensimmäistä kertaa urallaan Tšekin ulkopuolelle, kun hän teki sopimuksen Ruotsin Elitserienissä pelaavan Mora IK:n kanssa ja oli tehoilla 6+15=21 seuran tehokkain puolustaja. Kaudeksi 2007–2008 Blaťák siirtyi Venäjän superliigassa pelaavaan Salavat Julajev Ufaan. Hän teki avauskaudellaan tehot 2+12=14 ja oli voittamassa mestaruutta. ==Lähteet== Luokka:Tšekkiläiset jääkiekkoilijat Luokka:Jääkiekon maailmanmestarit Luokka:Detroit Red Wingsin varaamat pelaajat Luokka:Vuonna 1982 syntyneet Luokka:Elävät henkilöt
Orlando (täsmennyssivu)

Orlando voi tarkoittaa ainakin seuraavia: == Paikannimenä == * Orlando, kaupunki Floridassa, Yhdysvalloissa * Orlando, paikkakunta Kentuckyssa, Yhdysvalloissa * Orlando, paikkakunta Oklahomassa, Yhdysvalloissa. == Etunimenä == * Orlando Anderson (1974–1998), yhdysvaltalainen Southside Crips -katujengin jäsen ja hekirikoksen uhri * Orlando Antonini (s. 1944), italialainen katolinen arkkipiispa * Orlando Bloom (s. 1977), brittiläinen näyttelijä * Orlando Brandes (s. 1946), brasilialainen katolinen piispa * Orlando Brown (s. 1987), yhdysvaltalainen näyttelijä * Orlando Canizales (s. 1965), yhdysvaltalainen ammattilaisnyrkkeilijä * Orlando Cepeda (1937–2024), puertoricolainen baseballpelaaja * Orlando Chaves (1900–1981), brasilialainen katolinen arkkipiispa * Orlando Antonio Corrales Garcia (s. 1947), kolumbialainen katolinen arkkipiispa * Orlando Engelaar (s. 1979), alankomaalainen jalkapalloilija * Orlando Gibbons (1583–1625), englantilainen säveltäjä * Orlando Jordan (s. 1971), yhdysvaltalainen showpainija * Orlando di Lasso (1532–1594), flaamilainen myöhäisrenessanssin säveltäjä * Ernest Orlando Lawrence (1901–1958), yhdysvaltalainen Nobel-palkittu fyysikko * Orlando Letelier (1932–1976), chileläinen taloustieteilijä ja diplomaatti * Orlando Mitchum (s. 1987), saintkitisnevisläinen jalkapalloilija * Orlando Octacilio Dotti (s. 1930), brasilialainen katolinen piispa * Orlando Ortega (s. 1991), kuubalais-espanjalainen pika-aitajuoksija * Orlando Beltran Quevedo (s. 1939), filippiiniläinen katolinen arkkipiispa * Orlando Roa Barbosa (s. 1958), kolumbialainen katolinen piispa * Orlando Romero Cabrera (s. 1933), uruguaylainen katolinen piispa. == Sukunimenä == * Alexandra Orlando (s. 1987), kanadalainen rytminen kilpavoimistelija * Anthony Richard Orlando, Tony Richards (s. 1957), yhdysvaltalainen muusikko * Gaetano Orlando (s. 1962), kanadalais-italialainen jääkiekkoilija ja valmentaja * Leoluca Orlando (s. 1947), italialainen poliitikko ja Palermon pormestari 1980–1990-luvuilla * Silvio Orlando (s. 1957), italialainen näyttelijä * Vittorio Emanuele Orlando (1860–1952), Italian pääministeri 1917–1919. == Muita merkityksiä == * Orlando, Virginia Woolfin romaani vuodelta 1928 * Orlando, Woolfin romaaniin perustuva elokuva vuodelta 1992 * Orlando Furioso, Raivoisa Roland, Ludovico Arioston kirjoittama ritarirunoelma * Orlando Paladino, Joseph Haydnin säveltmä ooppera * Orlando-luokka, Britannian kuninkaallisen laivaston panssariristeilijäluokka * Cantiere navale fratelli Orlando, laivatelakka Livornossa Italiassa * Chevrolet Orlando, tila-automalli.
Sarkopenia

Sarkopenia tarkoittaa etenevää yleistynyttä lihasmassan ja lihasvoiman vähenemistä. Sarkopenia on tyypillistä ikääntyvillä ihmisillä, mutta se ei ole ikään sidottu. Sarkopenia aiheuttaa muun muassa kaatumisia, toimintakyvyn heikkenemistä ja hauraus-raihnausoireyhtymän kehittymistä. Sarkopeniaa hoidetaan lihasvoimaharjoittelulla ja ravitsemushoidolla, kuten proteiinin lisäämisellä ruokavalioon. Sarkopeniaa voidaan ehkäistä keski-iässä etenkin fyysisellä aktiivisuudella ja terveellisellä ruokavaliolla. Sarkopenia yhdistyy usein kahteen asiaan: osteoporoosiin ja lihavuuteen, mahdollisesti molempiin. Luukadon ja sarkopenian yhdistelmää kutsutaan termillä osteosarkopenia ja lihavuus ja sarkopenian yhdistelmää termillä Sarkopeeninen lihavuus. Nämä yhdistyneenä älyllisten toimintojen heikkenemisen kanssa rajoittaa ihmisen kokonaistoimintakykyä erittäin merkittävästi. Sarkopeniaa sinänsä tavataan joka toisella yli 80-vuotiaalla. Sarkopenian liitännäissairaudet on aiheellista ottaa huomioon hoidossa ja ehkäisyssä. == Lähteet == Luokka:Lihassairaudet
Sapsan

Sapsan (, suom. ’muuttohaukka’) on Siemensin valmistama suurnopeusjuna, joka liikennöi Pietari–Moskova-radalla Venäjällä. Juna aloitti liikennöinnin marraskuussa 2009. Junan pääteasema Pietarissa on Moskovan rautatieasema ja Moskovassa Leningradin asema. Noin 650 kilometrin matka kestää kolme tuntia 45 minuuttia. Teknisesti Sapsan-junat ovat Siemensin valmistamia, Venäjän rataverkkoon sovitettuja Velaro RUS -junayksikköjä. Yksiköstä riippuen ne pystyvät käyttämään joko yhtä tasajännitettä (EVS1: 3 kV DC) tai sekä tasa- että vaihtojännitettä (EVS2: 3 kV DC ja 25 kV 50 Hz AC). Yhden jännitteen yksikköjä käytettiin Pietarin ja Moskovan välisessä liikenteessä vuodesta 2009 lähtien, EVS2:t olivat käytössä Moskovan ja Nižni Novgorodin välisessä liikenteessä vuosina 2010–2015. Nopea junayhteys Pietari–Moskova sai jatkoa länsipäässään 12. joulukuuta 2010, kun Allegro-juna aloitti liikennöinnin Helsingistä Pietariin. Vaikkakin junat kulkevat Pietarissa eri asemille, voivat suurnopeusyhteydet nopeuttaa Helsinki–Moskova-välillä kulkevien junamatka-aikaa muihin juniin verrattuna. ==Onnettomuudet== Lyhyen liikennöintihistoriansa aikana junan alle on kuollut useita ihmisiä ja tämän vuoksi junaa kutsutaankin ”kuoleman junaksi”. Osasyynä onnettomuuksiin on kerrottu olevan junan suuren nopeuden, johon radan varrella asuvat ihmiset eivät ole vielä ehtineet tottua. Toinen syy on se, että Sapsan-juna on huomattavasti hiljaisempi kuin aiemmat junat, eivätkä ihmiset kuule kunnolla junan tuloa. ==Vastustukset== Junan liikennöinti on ollut radan varrella asuvien ihmisten kovan vastustuksen kohteena. Sapsanin korvattua aiemmat junat rataosuudelta vähennettiin pysähdyksiä, minkä jälkeen paikalliset ovat joutuneet ajamaan pitkiä työmatkoja autoillaan. Toinen vastustuksen aihe on ollut junan suuri nopeus, jonka takia useat ihmiset ovat jääneet junan alle. == Reitti == Vuosina 2010–2015 Sapsan liikennöi myös yhteysvälillä Moskovasta Nižni Novgorodiin (440 km). Tällä osuudella rautatieyhtiö RŽD kuitenkin korvasi Sapsanin toisella lintusanastoa käyttävällä junalla kesällä 2015, kun nimen Striž (, suom. Kiitäjä) saanut espanjalaisen Talgon ja venäläisen Transmašholdingin () yhdessä valmistama juna aloitti liikennöinnin. Koska yhdellä pysähdyksellä (Vladimir) tämän junan matka-aika on ollut 3 t 35 min, on sen keskinopeus tällä rataosuudella selvästi alhaisempi kuin Moskova–Pietari-yhteydellä, pysähdys mukaan lukien vain 123 km/t. Striž- pikajuna on operoinut myös väliä Berliini–Varsova–Minsk–Moskova joulukuusta 2016 lähtien, EP20-veturin vetämänä. Silläkin osuudella liikennöintinopeudeksi on suunniteltu kaikilla osuuksilla alle 200 km/t.Moscow – Berlin Talgo starts on December 17 1.11.2016, railwaygazette.com, viitattu 26.7.2017, RZD launches Moscow - Berlin Talgo services Keith Barrow, 19.12.2016, railjournal.com, viitattu 26.7.2017, ==Lähteet== Luokka:Suurnopeusjunat Luokka:Sähkömoottorijunat Luokka:Venäjän rautatieliikenne Luokka:Siemens
Angolanhiiro

Angolanhiiro (Colius castanotus) on hiirojen heimoon kuuluva afrikkalainen lintu. Se on Angolan kotoperäinen laji, jonka esiintymisalue ulottuu Kongojoen suulta itään Malanjen länsiosaan, ja etelään Namibeen. Jules Verreaux ja Édouard Verreaux kuvailivat lajin holotyypin luultavasti Angolasta vuonna 1855.The Internet Bird Collection == Lähteet == Luokka:Hiirolinnut
Kâmpóng Spœ (maakunta)

Kâmpóng Spœ tai Kampong Speu on yksi Kambodžan 24 maakunnasta. Maakunnan pinta-ala on 7 017 neliökilometriä ja sen asukasluku oli vuoden 2008 väestönlaskennassa 716 517. Maakunta jakaantuu kahdeksaan piirikuntaan. Sen pääkaupunki on Kâmpóng Spœ. == Lähteet == == Aiheesta muualla == Luokka:Kambodžan maakunnat
Tšerven

Tšerven (, ), aiemmalta nimeltään Igumen (), on pieni kaupunki ja maaseutuvaltainen hallinnollinen piiri Valko-Venäjän Minskin alueen itäosissa. Tšerven sijaitsee noin 45 kilometriä pääkaupunki Minskin itäpuolella, aivan valtatie M4:n eteläpuolella. Vuoden 2009 väestönlaskennan mukaan koko Tšervenskin piirin asukasluku oli 33 383, josta kaupungin osuus oli 10 150 ja piiriin sisältyvän Smilavitšyn kaupunkimaisen taajaman 4 654.Беларусь автомобильные дороги (Belarus avtomobilnye dorogi), 1:750 000, Тривиум, Minsk, 2010. ISBN 978-985-409-100-6. www.trivium.info Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Amout Cherven on pages 65-66 and 160. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Paikkakunta mainitaan kirjallisissa lähteissä vuonna 1387. Venäjän vallan aikana Igumen oli kihlakuntakaupunki Minskin kuvernementissa. Vuoden 1897 väestönlaskennassa kaupungin asukasluku oli 4 573 henkeä. == Lähteet == == Aiheesta muualla == * Tiivis kaupunkikuvaus (bycity.org) * Maakunnan viralliset Tšervenin piirin sivut (minsk-region.gov.by) * Tšerven - lyhyt kuvaus (garady.org) * Kaupungin keskustan kartta (bycity.org) * Wikimapia karttalinkki kaupunkiin, kohteiden selitykset pääosin tai * Valko-Venäjän Ilmatieteen laitoksen sääennuste Tšerveniin (pogoda.by) Luokka:Minskin alueen kaupungit
Violence & Blasphemy

Violence & Blasphemy on puolalaisen black metal -yhtye Witchmasterin ensimmäinen studioalbumi, joka on julkaistu vuonna 2000. ==Kappalelista== # # # # # # # # # # # # # # # ==Kokoonpano== * Geryon – laulu, kitara * Reyash – basso, laulu * Vitold – rummut ==Aiheesta muualla== * * Luokka:Vuoden 2000 albumit Luokka:Vuoden 2000 esikoisalbumit Luokka:Witchmasterin albumit
Kâmpóng Thum (maakunta)

Kâmpóng Thum tai Kampong Thom on yksi Kambodžan 24 maakunnasta. Se sijaitsee maan keskiosassa ja kuuluu Tonle Sap-järveä reunustaviin maakuntiin. Kampong Thom on pinta-alaltaan Kambodžan toiseksi suurin (13 814 km2) ja sen väkiluku oli vuoden 2008 väestönlaskennassa yhteensä 630 803. Maakunta jakaantuu kahdeksaan piirikuntaan. Sen pääkaupunki on Kâmpóng Thum. == Lähteet == == Aiheesta muualla == Luokka:Kambodžan maakunnat
Steve Missillier

Steve Missillier (s. 12. joulukuuta 1984 Annecy) on ranskalainen alppihiihtäjä. Missillierin ensimmäinen kilpailu alppihiihdon maailmancupissa oli Sestrieren pujottelussa 13. joulukuuta 2004. Ensimmäisen pistesijansa hän saavutti Yongpyongin suurpujottelussa maaliskuussa 2006 oltuaan lopputuloksissa kahdestoista. Ensimmäisen palkintokorokepaikkansa Missillier saavutti Val d’Isèren pujottelussa joulukuussa 2010 oltuaan kolmas. Se on myös hänen paras sijoitus maailmancupissa. Vancouverin olympialaisissa 2010 Missillier oli suurpujottelussa kolmastoista. Val d'Isèren MM-kisoissa 2009 Missillier sijoittui kuudenneksi pujottelussa. Hän voitti suurpujottelun hopeaa Sotšin olympialaisissa 2014. == Lähteet == Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1984 syntyneet Luokka:Elävät henkilöt
Kunnian mies (romaani)

Kunnian mies on Tommi Melenderin vuonna 2007 ilmestynyt romaani. == Aiheesta muualla == * Sari Tikkanen: Runoileva pörssijournalisti. Vantaan Lauri 13.12.2007. * Antti Majander: Porsaita rahan ootte kaikki. Helsingin sanomat 17.9.2007. * Leena Tanskanen: Kunnian mies . Keskipohjanmaa 6.10.2007. * Ruma kuva rahamaailmasta . Talouselämä 19.10.2007. * Paula Rönni: Selkäänpuukottajien markkinat. Kiiltomato.net 29.10.2007. Luokka:Suomalaiset romaanit Luokka:Vuoden 2007 kirjat
Ranskalainen ystävä

Ranskalainen ystävä on Tommi Melenderin vuonna 2009 ilmestynyt romaani. Teos oli ilmestymisvuonnaan Finlandia-palkintoehdokas. == Lähteet == == Aiheesta muualla == * Maaria Pääjärvi: Merkintöjä ranskalaisesta ystävästä . Luutii- blogi 10.2.2011. * Seppo Puttonen ja Nadja Nowak: Ranskalainen ystävä. Ylen uutiset 12.11.2009. * Tommi Melender kulkee Flaubertin jalanjäljissä. Kirjastokaista 29.9.2009. * Aamun kirja: Ranskalainen ystävä. Ylen Elävä arkisto. 1.12.2009. * Hannu Waarala: Ranskalainen ystävä. Keskisuomalainen. 18.10.2009. * Jukka Petäjä: Plataanien siimeksestä kurkkii Flaubert. Helsingin Sanomat 12.11.2009. (maksullinen artikkeli) * Salla Seuri: Ranskalainen ystävä. Uusi Suomi 25.11.2009. * Liisa Kukkola: Typeryyden sietämätön raskaus. Etelä-Saimaa 28.11.2009. * Putte Wilhelmsson: Ihmiskriitikko ruoskii vakosamettihumanisteja. Turun Sanomat 29.11.2009. Luokka:Suomalaiset romaanit Luokka:Vuoden 2009 kirjat
Kuka nauttii eniten

Kuka nauttii eniten on Tommi Melenderin vuonna 2010 ilmestynyt seitsemän esseen kokoelma.Mattila, Maija-Liisa: Kuka nauttii eniten . Kp24.fi 24.9.2010. Viitattu 20.9.2015. Teoksen julkaisi Savukeidas. Melender käsittelee esseissään muun muassa jääkiekkoa, Gustave Flaubertia, Michel Houellebecqia ja Don DeLilloa.Pulli, Tarja: Tarkoitusta varten minä. Parnasso 5/2010. (Internet Archive) == Vastaanotto == Maija-Liisa Mattila sanoi Kp24.fi-verkkosivun artikkelissaan, että kirja on hyvin kirjoitettu. Melender on Mattilan mukaan parhaimmillaan postmodernin kirjallisuuden parissa. ==Tekijän taustaa== Vuonna 2009 Melender oli Finlandia-palkintoehdokkaana teoksellaan Ranskalainen ystävä. == Lähteet == == Aiheesta muualla == * Quinlan, Eija: Kirjoittaminen elämästä selviämisen keinona . Uusimaa 13.1.2011. * Rantama, Vesa: Totuuden ja kauneuden konservatiivi. Kiiltomato.net 2.10.2010. * Waarala, Hannu: Kuka nauttii eniten . Keskisuomalainen 16.5.2011. Luokka:Suomalaiset esseekokoelmat Luokka:Vuoden 2010 kirjat
Lamine N’Diaye

Lamine N’Diaye (s. 18. lokakuuta 1956) on senegalilainen jalkapallovalmentaja ja entinen hyökkääjä. Toukokuusta 2013 lähtien hän on toiminut kongolaisseura TP Mazemben teknisenä johtajana. ==Ura pelaajana== N’Diaye pelasi urallaan Ranskassa saavuttamatta koskaan suurempaa menestystä. Hän aloitti uransa 1980 SC Orangessa ja siirtyi kolme vuotta myöhemmin AS Cannesiin. Hän edusti kaksi kautta rivieralaisseuraa, kunnes siirtyi FC Mulhouseen. Raymond Domenechin valmentama joukkue pelasi Division 2:ssa ja oli lähellä nousua pääsarjaan usean kerran. Lopulta Domenechin vaihduttua Didier Notheaux'hon kaudelle 1988–1989 Mulhouse onnistui voittamaan Division 2:n ja nousemaan pääsarjaan. N'Diayen ja Mulhousen visiitti pääsarjassa jäi yhteen kauteen. Hän lopetti pelaajauransa seurassa vuonna 1993. ===Meriitit pelaajana=== * Division 2: 1989 ==Ura valmentajana== Pelaajauransa jälkeen N’Diaye on jatkanut uraansa valmentajana. Hän aloitti huhtikuussa 1998 Mulhousen päävalmentajana joukkueen pudottua Nationaliin. N’Diayen oli tarkoitus nostaa seura takaisin Division 2:een, mutta kehnosti alkanut kausi 1998–1999 johti potkuihin jo joulukuussa. France – Trainers of First and Second Division Clubs Mulhouse-pestinsä jälkeen N’Diaye siirtyi valmentajaksi Afrikkaan, jossa ei pelaajaurallaan lainkaan vaikuttanut. Hän toimi vuosina 2000–2006 kamerunilaisen Coton Sport FC de Garouan päävalmentajana ja johdatti seuran viiteen maan mestaruuteen. Hän valmensi Coton Sportin myös CAF Cupin välieriin 2001 ja finaaliin 2003. Coton Sportista N’Diaye siirtyi puolalaisen Henryk Kasperczakin apulaisvalmentajaksi Senegalin maajoukkueeseen. Kasperczakin saatua potkut tammikuussa 2008 N’Diaye nousi päävalmentajaksi.Senegal coach Kasperczak resigns Hän sai kuitenkin potkut jo saman vuoden lokakuussa joukkueen jäätyä ulos MM-kisoista 2010.Senegal coach Ndiaye fired Joulukuussa 2008 N’Diaye jatkoi uraansa marokkolaisen Maghreb Fèsin peräsimessä, mutta pesti päättyi kauden jälkeen vaatimattoman menestyksen vuoksi. Syyskuussa 2010 Afrikan Mestarien liigan voittanut TP Mazembe palkkasi N’Diayen päävalmentajakseen Diego Garzitton erottua tehtävistään.African club champions Mazembe appoint Ndiaye as coach Joulukuussa 2010 hän johdatti Mazemben ensimmäisenä afrikkalaisjoukkueena seurajoukkueiden MM-kisojen loppuotteluun. Välierissä Mazembe voitti brasilialaisen Sport Club Internacionalin 2–0.Afrikkalaisjoukkue jättiyllätyksellä seurajoukkueiden MM-finaaliin Finaalissa N'Diayen suojatit hävisivät FC Internazionale Milanolle 3–0.Inter tyylitteli maailmanmestariksi Kotimaan sarjassa Mazembe voitti senegalilaisen opissa kaksi mestaruutta. Toukokuussa 2013 hän jätti paikkansa päävalmentajana ja siirtyi Mazemben tekniseksi johtajaksi. Mazembe switch Ndiaye from coach to technical director ===Meriitit valmentajana=== * Kamerunin mestaruus (5): 2001, 2003, 2004, 2005, 2006 * Kamerunin cup (2): 2003, 2004 * Kongon demokraattisen tasavallan mestaruus (2): 2011, 2012 * CAF Cupin hopeaa: 2003 * Seurajoukkueiden maailmanmestaruushopeaa: 2010 ==Lähteet== Luokka:Senegalilaiset jalkapalloilijat Luokka:Senegalilaiset jalkapallovalmentajat Luokka:Vuonna 1956 syntyneet Luokka:Elävät henkilöt
Afrikansuopöllö

Afrikansuopöllö (Asio capensis) on pöllölintu, jonka pääasiallinen lisääntymisaluetta on Afrikka ja Madagascar. Afrikansuopöllö pesii maassa avoimilla suoalueilla, ja se munii 2–4 munaa mättäiden keskelle. Se saalistaa avoimella maalla, usein päiväsaikaan. Sen ravinto koostuu pääasiassa hyönteisistä, mutta se syö myös pieniä nisäkkäitä, kuten jyrsijöitä, sekä lintuja. Afrikansuopöllön pituus on 35–37 cm, ja sen siipienväli on 82–99 cm. Se on ulkonäöltään samanlainen kuin hiukan suurempi suopöllö. Sillä on keltaiset silmät ja mustat silmäterät sekä lyhyet korvatupsut, jotka eivät yleensä ole näkyvissä. Sen erottaa sukulaisestaan tummanruskeista höyhenistä ja melkein viiruttomasta vatsapuolesta. Sillä on pitkät siivet, ja saalistaessaan se liukuu hitaasti jäykin siivin. Usein se tarkkailee saalista maassa tai melko alhaalla. Sen ääni on sammakkomainen kaar tai rahiseva vihellys "shrss" ==Alalajit== Sillä on kolme alalajia: *Asio capensis capensis (A. Smith, 1834) *Asio capensis hova Stresemann, 1922 *Asio capensis tingitanus (Loche, 1867) ==Lähteet== ==Aiheesta muualla== * Luokka:Sarvipöllöt
Joulu on rakkautta

Joulu on rakkautta on Matin ja Tepon jouluaiheinen vuonna 1989 julkaistu studioalbumi. Albumi sai kultalevyn. Osa albumin kappaleista löytyy vuonna 2004 ilmestyneessä albumissa Joulun aika. == Kappaleet == === A-puoli === # # # # # # # # === B-puoli === # * # # # # # # == Muusikoita == * Juha Björninen – kitarat (3, 9, 13) ==Lähteet== Luokka:Vuoden 1989 joulualbumit Luokka:Matin ja Tepon albumit Luokka:Suomalaiset joulualbumit
Oakley

Oakley tarkoittaa muun muassa seuraavia: * Oakley, yhdysvaltalainen aurinkolasien valmistaja ;Britannian kuninkaallinen laivasto * HMS Oakley (1917), Hunt-luokan miinanraivaaja * HMS Oakley (L72), Hunt-luokan hävittäjä * HMS Oakley (L98), Hunt-luokan hävittäjä ==Sukunimi== * Annie Oakley (1860–1926), yhdysvaltalainen tarkka-ampuja, Annie mestariampuja * Berry Oakley (1948–1972), yhdysvaltalainen laulaja * Bill Oakley (s. 1966), yhdysvaltalainen televisiotuottaja ja -käsikirjoittaja * Matthew Oakley (s. 1977), englantilainen jalkapalloilija * Tyler Oakley (s. 1989), yhdysvaltalainen internetpersoonallisuus.
Giambologna

Giambologna, myös Giovanni da Bologna, (oik. Jean de Boulogne; 1524–1608) oli flaamilaissyntyinen, Italiassa työskennellyt kuvanveistäjä. Hänen tunnetuimpia veistoksiaan ovat Sabiinittarien ryöstö ja Cosimo I:n ratsastajapatsas, molemmat Firenzessä. Giambologna oli keskeinen manierismin edustaja. Giambologna syntyi Douaissa (nykyisin Ranskassa). Hän opiskeli nuorena Jacques du Broeucqin johdolla Antwerpenissä ja muutti vuonna 1550 Italiaan opiskellakseen Roomassa. Hän teki yksityiskohtaisia veistostutkielmia antiikin veistoksista. Giambologna sai vaikutteita myös Michelangelolta, mutta kehitti oman manieristisen tyylinsä, joka painotti enemmänkin viimeisteltyä pintaa, tyylikästä eleganssia ja kauneutta kuin voimakkaita emootioita. Pius IV teki ensimmäisen suuren tilauksen suuresta Neptunuksen pronssipatsaasta suihkulähdettä varten Bolognaan. Suurimman osan ajasta Giambologna kuitenkin työskenteli Firenzessä, jonne hän muutti 1553. Kymmenen vuoden kuluttua hänet kutsuttiin jäseneksi Accademia delle Arti del Disegnoon, jonka Cosimo I de’ Medici oli juuri perustanut. Hänestä tuli myös yksi Medicien tärkeimmistä hoviveistäjistä. Giambologna kuoli Firenzessä 79-vuotiaana. Medicit eivät olleet antaneet hänen lähteä Firenzestä, koska pelkäsivät Habsburgien ottavan hänet veistäjäkseen. Giambologna tuli tunnetuksi liikkeen ja toiminnan kuvauksestaan sekä viimeistellystä monipuolisesta pintakäsittelystään. Tunnettuja teoksia on Merkurius, josta hän teki neljä versiota, samoin hänen Venus-aiheiset veistoksensa. Hän teki myös Välimeren seudun poliittista propagandaa sisältäneitä allegorioita, kuten Firenze kukistaa Pisan. Giambolognan sommittelua kuuluisassa Sabiinitarten ryöstössä, jossa on kolme toisiinsa kietoutuvaa hahmoa, ihailtiin yleisesti. Giambolognalla oli suuri vaikutus myöhempiin kuvanveistäjiin oppilaidensa kautta, jotka vaikuttivat eri puolilla Eurooppaa. Italiassa hän vaikutti muun muassa Gian Lorenzo Berniniin. Tiedosto:Giambologna raptodasabina.jpg|Sabiinitarten ryöstö (1574–1582) Firenzen Loggia dei Lanzissa. Tiedosto:PI6D98~2ruiterstandbeeld Cosimo I de' Medici.JPG|Cosimo I:n ratsastajapatsas (1594) Piazza della Signorialla Tiedosto:Giambologna, gesso di Firenze che domina Pisa 02.JPG|Firenze kukistaa Pisan (1565). Kipsimalli Palazzo Vecchiossa. ==Lähteet== == Aiheesta muualla == Luokka:Italialaiset kuvanveistäjät Luokka:Manierismin taiteilijat Luokka:Vuonna 1524 syntyneet Luokka:Vuonna 1608 kuolleet
Metallisiivet selässä

Metallisiivet selässä on Tommi Melenderin vuonna 2004 ilmestynyt kolmas runokokoelma. Melender on sanonut löytäneensä tässä teoksessa oman kirjailijanäänensä. == Lähteet == == Aiheesta muualla == * Jonimatti Joutsijärvi: Maisemakortteja Euroopan yöstä. Turun sanomat 14.11.2004. * Jukka Koskelainen: Eksyksissä viiman ja sateen keskellä. Helsingin sanomat 24.10.2004. * Johanna Venho: ”Maisema ratkeilee nurkistaan”. Kiiltomato.net 26.04.2005. Luokka:Suomalaiset runokokoelmat Luokka:Vuoden 2003 kirjat
Maanosa minussa

Maanosa minussa on Tommi Melenderin vuonna 2003 ilmestynyt toinen runokokoelma. == Aiheesta muualla == * Annukka Peura: Salkkumies ja runoratsu. Turun sanomat 13.6.2003. * Tommi Parkko: Talousuutisten marginaalimerkintöjä. Kiiltomato.net 28.4.2003. * Aleksi Kivinen: Arjen lumoamana. Tuli & savu 3/2003. Luokka:Suomalaiset runokokoelmat Luokka:Vuoden 2003 kirjat
Crush ’Em

Crush 'Em on yhdysvaltalaisen heavy metal -yhtye Megadethin ensimmäinen singlelohkaisu vuoden 1999 albumilta Risk. Kappale esiintyi Universal Soldier: The Return -elokuvan soundtrackilla.http://www.discogs.com/Megadeth-Crush- Em/release/2369685 Mustaine sai inspiraation kappaleen tekemiseen rakkaudestaan jääkiekkoon.http://megadeth.rockmetal.art.pl/lyrics_risk.html#Crush == Kappaleet == #Crush'em (Radio edit) #Crush'em (Album version) == Kokoonpano == * Dave Mustaine – laulu, kitarat * Marty Friedman – kitarat * David Ellefson – bassokitara, taustalaulu * Jimmy DeGrasso – rummut == Lähteet == == Aiheesta muualla == * Crush 'em discogs.com -sivustolla Luokka:Megadethin kappaleet Luokka:Vuoden 1999 kappaleet Luokka:Tunnusmusiikki
Hater of Fucking Humans / Blood Bondage Flagellation

Hater of Fucking Humans / Blood Bondage Flagellation on brittiläisen Adoriorin ja puolalaisen Witchmasterin split-albumi, joka on julkaistu vuonna 2004. Levy on rajattu 666:n käsin numeroituun painokseen, jotka on julkaistu ainoastaan 12″ vinyylinä. Witchmasterin puoli on tahallisesti jätetty raa’aksi versioksi, jossa on vääristynyt äänenlaatu. ==Kappalelista== Adorior # # Witchmaster # * # # # # ==Aiheesta muualla== * Hater Of Fucking Humans / Blood Bondage Flagellation * Luokka:Witchmasterin albumit Luokka:Vuoden 2004 split-albumit
Witchmaster (albumi)

Witchmaster on puolalaisen black metal -yhtye Witchmasterin kolmas studioalbumi, joka julkaistiin vuonna 2004. ==Kappalelista== # # # # # # # # # # # == Kokoonpano == * Bastis – laulu * Reyash – basso, laulu * Inferno – rummut * Geryon – kitarat, laulu ==Aiheesta muualla== * * Luokka:Witchmasterin albumit Luokka:Vuoden 2004 albumit
Tolstoi (juna)

Tolstoi () on venäläinen pikajuna, joka liikennöi Helsingin ja Moskovan väliä ja pysähtyy myös Pietarissa. Se on ainoa juna, joka kulkee Suomesta Moskovaan saakka. Rajanylityspaikka on Vainikkalassa. Sen matka-aika on 12 tuntia 30 minuuttia. Nopeampana ja kalliimpana vaihtoehtona sille on Helsingistä Pietariin kulkeva Allegro-juna ja Pietarista Moskovaan kulkeva Sapsan-juna. Junassa on mahdollisuus nostaa hyvitykset verottomista ostoksista. Juna liikennöi aamulla Helsinkiin (PVV 32) ja illalla Moskovaan (PVV 31) pysähtyen Suomen puolella Pasilassa, Tikkurilassa, Lahdessa, Kouvolassa ja Vainikkalan raja-asemalla. Tolstoissa on sesongista riippuen 9–18 vaunua. Joskus mukana on myös autovaunu. Vuodenvaihteessa ajetaan yleensä lisäjunia numeroin 569–570. Tolstoin veturina/vetureina käytetään Suomen puolella yleensä yhtä tai kahta Sr1-sarjan veturia. Silloin tällöin myös Sr2-sarjan veturi on vetänyt Tolstoita. Suomen kellojen siirtojen takia Tolstoin aikataulu muuttuu Suomessa tunnilla aina maaliskuussa ja lokakuussa. Vaunukalusto nykyaikaistettiin vuonna 2002 ja jälleen vuonna 2014. Tolstoin liikenne on ollut tauolla koronaviruspandemian takia 18. maaliskuuta 2020 lähtien. Maaliskuussa 2022 VR päätti luopua yhteydenpidosta RŽD:n kanssa toistaiseksi, kun Venäjä aloitti hyökkäyksen Ukrainaan. ==Historiaa== Ensimmäinen suora junayhteys Suomen ja silloisen Neuvostoliiton välillä oli vuoden 1953 alussa liikennöintinsä aloittanut Helsinki–Leningrad-linja, jota ajettiin aluksi joka toinen päivä. Seuraavana vuonna avautui yhteys Moskovan ja Helsingin välillä niin, että Moskovan ja Leningradin välisen junan yksi vaunu liitettiin Leningradissa Helsinkiin lähtevään junaan. Vuonna 1975 otettiin käyttöön nykyinen suora yhteys. Vuonna 1982 Helsingin ja Leningradin väliä kulkeva juna nimettiin taidemaalari Ilja Repinin mukaan Repiniksi ja Moskovaan kulkeva juna kirjailija Leo Tolstoin mukaan Tolstoiksi. VR:n kalustolla vuodesta 1992 kulkenut junavuoro Pietariin oli nimeltään Sibelius. Repin ja Sibelius korvautuivat VR:n ja Venäjän rautateiden yhteisellä Allegro-junalla joulukuussa 2010. == Lähteet == == Aiheesta muualla == *Tolstoin matkassa, Juha Niemisen kuvasarja Resiina-verkkolehdessä 2013 Luokka:Henkilöjunaliikenne Luokka:Suomen rautatieliikenne Luokka:Venäjän rautatieliikenne
Sudden Death (Megadethin kappale)

Sudden Death on yhdysvaltalaisen thrash metal -yhtye Megadethin kappale, jonka on kirjoittanut Dave Mustaine. Kappale ilmestyi yhtyeen kolmannelletoista albumille, Thirteenille. Se on kirjoitettu vuoden 2010 videopelille Guitar Hero: Warriors of Rock, joka on julkaistu 28. syyskuuta 2010 Yhdysvalloissa. ==Kappalelista== Digitaalinen single # # ==Palkinnot== 2011 Grammy-ehdokkuus * Best Metal Performance ==Kokoonpano== * Dave Mustaine – laulu, kitarat * Chris Broderick – kitarat * David Ellefson – bassokitara * Shawn Drover – rummut, perkussiot == Lähteet == Luokka:Megadethin kappaleet Luokka:Vuoden 2010 kappaleet
Elefanttivuoret

Elefanttivuoret eli Dâmreivuoret on vuorijono Kambodžan lounaisosassa. Se liittyy Krâvanhvuoriin. Dâmreivuoret kohoavat tyypillisesti 500–1000 metriin. Korkein kohta on Phnom Bokor 1081 metriä merenpinnan yläpuolella. Phnom Bokorin kansallispuisto kattaa vuorijonon ylärinteet. Vuoret ovat saaneet nimensä () niillä elävistä elefanteista. == Lähteet == Luokka:Kambodžan vuoristot
Angkor Thom

Angkor Thom on muinaisen khmerien valtakunnan pääkaupunki Angkorissa nykyisessä Kambodžassa. Sen rakennutti 1100-luvun lopulla kuningas Jayavarman VII. Suuruutensa päivinä Angkor Thom oli miljoonan asukkaan kaupunki. Kaupunginmuuri muodostaa lähes säännöllisen neliön. Muuri on 12 kilometriä pitkä ja 8 metriä korkea. Muuria reunusti satametrinen vallihauta, jossa sanotaan pidetyn krokotiileja. Kaupungin kuuluisin nähtävyys on Bayonin temppeli.Angkor Thom, Angkor Sacred Destinations Kaupunki sijaitsee Tonle Sap -järven Siem Reap -nimisen sivujoen varrella. == Lähteet == Luokka:Kambodžan kaupungit Luokka:Historialliset kaupungit Luokka:Kambodžan historia Luokka:Muinaisjäännökset
In My Arms

”In My Arms” on dancepopkappale Kylie Minoguen albumilta X. Se julkaistiin vuonna 2008, ja sen kirjoittivat Minogue, Calvin Harris, Richard Stannard, Paul Harris ja Julian Peake. Kappale julkaistiin albumin toisena singlenä Euroopassa helmikuussa 2008 ja kolmantena singlenä Britanniassa ja Australiassa 5. toukokuuta 2008. == Kappaleet == === Eurooppalainen CD === #"In My Arms" – 3:32 #"Cherry Bomb" – 4:16 === Eurooppalainen CD maxi === #"In My Arms" – 3:32 #"Do It Again" – 3:23 #"Carried Away" – 3:15 === Brittiläinen CD 1 === #"In My Arms" – 3:32 #"Can't Get You Out of My Head" (Greg Kurstin Remix) – 4:04 === Brittiläinen CD 2 === #"In My Arms" – 3:32 #"In My Arms" (Death Metal Disco Scene Remix) – 5:43 #"In My Arms" (Sebastien Leger Remix) – 7:05 #"In My Arms" (Video) === Australialainen CD === #"In My Arms" – 3:32 #"In My Arms" (Death Metal Disco Scene Remix) – 5:43 #"In My Arms" (Sebastien Leger Remix) – 7:05 #"Can't Get You Out of My Head" (Greg Kurstin Remix) – 4:04 == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 2008 kappaleet
Giulio Romano

Giulio Romano (1499–1546) oli italialainen taidemaalari ja arkkitehti, joka vaikutti merkittävästi pohjoisitalialaiseen manierismiin. Hänestä kerrotaan Giorgio Vasarin Taiteilijaelämäkerroissa. Romano oli Rafaelin oppilas. Hän suunnitteli muun muassa Villa Lanten, jossa Suomen Rooman-instituutti toimii Gianicolo-kukkulalla, ja teki freskoja Genovan San Stefanon kirkkoon. ==Lähteet== ==Aiheesta muualla== Luokka:Italialaiset taidemaalarit Luokka:Italialaiset arkkitehdit Luokka:Manierismin taiteilijat Luokka:Vuonna 1499 syntyneet Luokka:Vuonna 1546 kuolleet
Giacomo da Vignola

Giacomo Barozzi da Vignola (1507 – 1573) oli italialainen arkkitehti ja teoreetikko, joka kirjoitti tunnetun teoksen pylväsjärjestelmistä (1562). Hänestä kerrotaan Giorgio Vasarin Taiteilijaelämäkerroissa. Vignola oli yksi tärkeimmistä manierismin arkkitehdeista 1500-luvun Italiassa. Hän oli myös yksi kolmesta arkkitehdista, jotka levittivät Italian renessanssin perinnön muualle Eurooppaan. Muut kaksi olivat Sebastiano Serlio ja Andrea Palladio. Vignola suunnitteli Villa Farnesen Caprarolaan ja paavin kesäasunnon Villa di Papa Giulion Roomaan. Hänellä oli suuri vaikutus barokin arkkitehtuuriin. Erityisesti hänen suunnittelemansa Rooman Il Gesù -kirkon (1568-84) tilan ja fasadin jäsentelyllä oli merkitystä myöhemmän arkkitehtuurikäsityksen muotoutumisessa. Vignola haudattiin Pantheoniin Roomaan. ==Vignolan suunnittelutöitä== * Palazzo Bocchi, Bologna 1545 * Die Tribuna in San Petronio in Bologna 1547/1548 * Palazzo dei Banchi, Bologna 1565–1568 * Villa di Papa Giulio, Julius III:n kesäasunto, yhdessä Giorgio Vasarin kanssa 1550–1555 * Villa Farnese, Caprarola 1559–1573 * Fontana Papacqua, Soriano nel Cimino 1562 * Villa Lante, puutarha ja suihkulähteet 1566 alkaen * Il Gesù -jesuiittakirkko, Rooma, 1568-84 (barokkifasadi 1600-luvulta) * Sant’Andrea in Via Flaminia -kirkko, Rooma (ensimmäinen ovaalinmuotoinen kirkko) ==Lähteet== Tiedosto:Lazio Roma Gesu1 tango7174.jpg|Il Gesùn sisätiloja. Tiedosto:Vignola scale.jpg|Portaikko. Tiedosto:Caprarola 002.jpg|Villa Farnese, Caprarola. Vignola - Due regole della prospettiva prattica, 1682 - 1375259.jpg|Le due regole della prospettiva prattica, 1682 ==Aiheesta muualla== Luokka:Italialaiset arkkitehdit Luokka:Renessanssiarkkitehdit Luokka:Italialaiset kirjailijat Luokka:Vuonna 1507 syntyneet Luokka:Vuonna 1573 kuolleet Luokka:Manierismi
Samuli Kiviharju

Samuli Kiviharju (s. 8. elokuuta 1986) on suomalainen salibandyn pelaaja. Hyökkääjänä pelaava Kiviharju edustaa Salibandyliigassa pelaavaa Trackersia. ==Ura== Kiviharju aloitti uransa hämeenlinnalaisessa HaU:ssa. Sittemmin hän siirtyi vuonna 2005 Salibandyliigassa pelanneeseen Gunnersiin. Kiviharju pelasi joukkueen riveissä yhden kauden.Liigapelaajat 1990 Viitattu 16.12.2010 Sittemmin hän palasi takaisin Hämeenlinnaan ja Trackersiin.HAETUT HYVÄKSYTYT PELAAJASIIRROT 01.07.2006-12.01.2007 salibandy.net Viitattu 18.12.2010 Yhden kauden jälkeen Kiviharju siirtyi syyskuussa 2007 Vincemuksen riveihinHAETUT HYVÄKSYTYT PELAAJASIIRROT 30.06.2007-11.01.2008 salibandy.net Viitattu 18.12.2010, jossa hän pelasi kolmen kauden verran. Kaksi kautta II- divisioonassa ja yhden kauden I-divisioonassa. Kaudella 2010–2011 Kiviharju siirtyi takaisin paikallisseuraan Trackersiin. ==Lähteet== Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Christine Ebersole

Christine Ebersole (s. 21. helmikuuta 1953 Winnetka, Illinois) on yhdysvaltalainen näyttelijä ja laulaja. == Filmografia == * Amadeus (1984) * Mac ja minä (1988) * Tyttöni mun 2 (1994) * Riku Rikas (1994) * Mustalammas (1996) * 'Til There Was You (1997) * Maanmainio marsilainen (1999) * The Wolf of Wall Street (2013) Luokka:Yhdysvaltalaiset näyttelijät Luokka:Tony- palkinnon saajat Luokka:Vuonna 1953 syntyneet Luokka:Elävät henkilöt
Tyttöni mun 2

Tyttöni mun 2 (My Girl 2) on komedia-draamaelokuva vuodelta 1994 ja jatkoa vuoden 1991 elokuvalle Tyttöni mun. == Juoni == Tapahtumat sijoittuvat vuoteen 1974 eli kaksi vuotta edellisen elokuvan tapahtumien jälkeen. Vada on menossa Los Angelesiin. Hän on nyt vakavampi 13-vuotias tyttö. Vadan isä on ollut naimisissa Shelley DeVoton (Jamie Lee Curtis) kanssa ja he odottavat vauvaa, setänsä asuu nykyään Los Angelesissa ja hänen isoäitinsä on kuollut. Vada on tulossa kevättauolle. Hän onnistuu suostuttelemaan isänsä päästämään hänet Phill-sedän luokse, jossa hän aikoo ottaa selvää edesmenneestä äidistään. == Roolit == ==Arvioita== Video-oppaassa vuodelta 1994 pitää elokuvaa tarpeettomana jatko-osana ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Yhdysvaltalaiset draamakomediaelokuvat Luokka:Vuoden 1994 yhdysvaltalaiset elokuvat Luokka:Elokuvat raskaudesta Luokka:Howard Zieffin ohjaamat elokuvat Luokka:Elokuvat ystävyydestä
Austin O’Brien

Austin O’Brien (s. 11. toukokuuta 1981 Eugene, Oregon) on yhdysvaltalainen näyttelijä. Hänet tunnetaan lapsirooleistaan, kuten Arnold Schwarzeneggerin kanssa toisesta pääosasta elokuvassa Last Action Hero, Nick Zsigmondin roolista elokuvassa Tyttöni mun 2 sekä elokuvasta Ruohonleikkaajamiehen paluu. Austin O’Brienillä on vanhempi veli joka myös näyttelee, Trever O’Brien. == Aiheesta muualla == * * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt Luokka:Yhdysvaltalaiset lapsinäyttelijät
Lenny von Dohlen

Lenny Von Dohlen (22. joulukuuta 1958 – 5. heinäkuuta 2022) oli yhdysvaltalainen näyttelijä, joka tunnetaan parhaiten Harold Smithin roolista Twin Peaks -televisiosarjassa ja elokuvassa Twin Peaks – Tuli kulje kanssani. Hän on myös näytellyt Yksin kotona 3 -elokuvassa roistoa nimeltä Mr. Jernigan. == Aiheesta muualla == * * Luokka:Yhdysvaltalaiset näyttelijät Luokka:Vuonna 1958 syntyneet Luokka:Vuonna 2022 kuolleet
Haviland Morris

Haviland Morris (s. 14. syyskuuta 1959 New Jersey) on yhdysvaltalainen elokuva-, televisio- ja Broadway-näyttelijä. Morris syntyi New Jerseyssä, mutta vietti paljon aikaa lapsuudessaan Hongkongissa. Hänen isänsä työskenteli elektroniikkateollisuudessa. Morris on valmistunut Purchase Collegesta, missä hänen opiskelukaverihinsa lukeutui näyttelijä Stanley Tucci. Morrisin tunnetuin rooli on Caroline Mulford elokuvassa Synttärit. == Filmografia == * Kovis (Reckless, 1984) Mary Pat Sykes * Synttärit (Sixteen Candles, 1984) Caroline * Who’s That Girl (Who's That Girl?, 1987) Wendy Worthington * Tappaminen on helppoa (A Shock to the System, 1990) Tara Liston * Love or Money (1990) Jennifer Reed * Gremlins 2 – uusi pesue (Gremlins 2: The New Batch, 1990) Marla Bloodstone * Yksin kotona 3 (Home Alone 3, 1997) Karen Pruitt * Rick (2003) Jane * The Baxter (2005) Kate Lewis * Devil’s Child tai Joshua – paholaisen lapsi (Joshua (2007) Monique Abernathy * Cherry Crush (2008) Julia Wells * Adam (2009) Lyra * Oka! (2010) * Burning Blue (2014) Lähde: == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
David Thornton

David Thornton (s. 12. kesäkuuta 1953) on yhdysvaltalainen näyttelijä. Hän on ollut naimisissa Grammy-palkitun laulajan ja lauluntekijän Cyndi Lauperin kanssa vuodesta 1991 lähtien. Heillä on yksi poika, Declyn Wallace Thornton s. 19. marraskuuta 1997. Thorntonin äiti on Grace Thornton. == Filmografia == *Sessions (1983) (TV) .... Marc *Miami Vice : Rites of Passage (1985) TV Episode .... Lile *Tales from the Darkside : The Circus (1986) TV Episode .... Werewolf *Crime Story : Femme Fatale (1988) TV Episode .... Thalberg *Java Burn (1988) .... Lomax *Ask Me Again (1989) (TV) .... Nelson's Pal *Off and Running (1991) .... Reese *Men of Respect (1991) .... Philly Como *Blind Spot (1993/I) (TV) .... Frank *The Cosby Mysteries : The Lottery Winner Murders (1994) TV Episode *Mrs. Parker and the Vicious Circle (1994) .... George S. Kaufman *New York News : New York News (1995) TV Episode *Jeffrey (1995) .... Man #3 *Search and Destroy (1995) .... Rob *New York Undercover : The Shooter (1995) TV Episode .... Alan Warwick *Breathing Room (1996) .... Brian *Unhook the Stars (1996) .... Frankie Warren *If Lucy Fell (1996) .... Ted *Ripper (1996) (VG) .... Twig *Law & Order : **"Family Business" (1996) TV Episode .... Paul Medici **"Untitled" (2000) TV Episode .... Paul Radford **"True Crime" (2002) TV Episode .... Jeremy Cook **"Sects" (2005) TV Episode .... Lionel Granger *Home Alone 3 (1997) .... Earl Unger *The Real Blonde (1997) .... Alex *Office Killer (1997) .... Gary Michaels *She's So Lovely (1997) .... Saul Sunday *A Civil Action (1998) .... Richard Aufiero *The Last Days of Disco (1998) .... Bernie Rafferty *Illuminata (1998) .... Orlandini *Pahan vanki (1998) .... Gavin *High Art (1998) .... Harry *Too Tired to Die (1998) .... Lulu *The $treet: "Closet Cases" (2000) TV Episode .... Carl Kettner *Blessed Art Thou (2000) .... Elmo *Blue Moon (2000) .... Frank's Father *Dead Dog (2000) .... Stevenson Nagel *The Girl Under the Waves (2001) *Swept Away (2002) .... Michael *Law & Order: Criminal Intent: "Maledictus" (2002) TV Episode .... Kenny Strick *Garmento (2002) .... Ronnie Grossman *John Q (2002) .... Jimmy Palumbo *XX/XY (2002) .... Miles *For Earth Below (2002) .... Ron *Private Property (2002) .... Sam *100 Mile Rule (2002) .... Jerry *Prologue (2003) *Law & Order: Special Victims Unit: **"Loss" (2003) TV Episode .... Lionel Granger **"Control" (2003) TV Episode .... Lionel Granger **"Mean" (2004) TV Episode .... Lionel Granger **"Night" (2005) TV Episode .... Lionel Granger **"Infected" (2006) TV Episode .... Lionel Granger **"Lead" (2009) TV Episode .... Lionel Granger *The Notebook (2004) .... John Hamilton *Noise (2004) .... Elliot *The Warrior Class (2004) .... Sancerre *Life on the Ledge (2005) .... Mr. Eddy *Romance & Cigarettes (2005) .... The Urologist/Additional Voices *Alpha Dog (2006) .... Butch Mazursky *Here and There (Tamo i ovde) Serbian movie (2009) .... Robert *My Sister's Keeper (2009) .... Doctor Chance *Zenith (2010) .... Rudolf Berger == Aiheesta muualla == * * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Valkokastike

Valkokastike eli vaalea peruskastike eli béchamelkastike on kastike, jota eri tavoin muunneltuna käytetään monien ruokalajien valmistuksessa. Ranskankielisen nimensä se on saanut 1600-luvulla kuningas Ludvig XIV:n aikaan eläneen markiisi Louis de Béchamelin mukaan. Kastike lienee vanhempaa perua, mutta markiisi oli suuri kulinaristi, ja siksi kastike sai nimensä hänen mukaansa.Katja Bäcksbacka, Béchamel sai nimensä markiisilta, Helsingin Sanomat 16.12.2010 sivu D 4Compuline, Gastronomian sanasto Nesteenä kastikkeessa voidaan käyttää liha- tai kasvislientä tai maitoa, jolloin sitä sanotaan maitokastikkeeksi. Suomessa kastike oli suosittu vielä 1980-luvulla munakastikkeena, johon oli sekoitettu keitettyä kananmunaa kuutioituna. Sipulikastikkeeksi (sauce soubise) se muuntuu, kun siihen lisätään kuullotettua sipulia, ja juustokastikkeeksi kuorrutuksiin juustolla rikastettuna. Palvikinkkukuutioilla höystetty maitokastike tunnetaan nimellä sipatti. ==Lähteet== ==Aiheesta muualla== *Raholan syötävät sanat, ruokasanasto Luokka:Kastikkeet